Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 52/12/3307	Prievidza, 22.6.2012
EEČ : 2-27-46-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 13P/721/2006-27 zo dňa 30.1.2007, ktorý nadobudol právoplatnosť dňa 9.3.2007, bol, s účinnosťou od 1.9.2006 zaviazaný  prispievať na výživu svojej dcéry XXXXX, nar. 24.5.1993, sumou 1.500,-Sk (49,75,-€) mesačne vopred najneskôr do 10-teho dňa v mesiaci k rukám matky XXXXX, tejto povinnosti sa v Handlovej, okres Prievidza a všade tam, kde sa zdržiaval, ako aj v bydlisku oprávnených, v období od 1.6.2010 do 8.5.2011 úmyselne vyhýbal tým, že od 1.6.2010 bol vyradený pre nespoluprácu z Úradu práce, sociálnych vecí a rodiny, z dôvodu že odmietol aktivačné práce a následne bol znovu zaevidovaný až dňa 9.5.2011, od kedy nikde nepracuje a poberá iba dávky v hmotnej núdzi vo výške 62,50,-€, čím zostal dlhovať za obdobie od 1.6.2010 do 8.5.2011  oprávnenej XXXXX na nezaplatenom výživnom, s výnimkou uhradeného výživného vo výške 90,-€, sumu 457, 25-€
lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník Okresného riaditeľstva PZ Prievidza, Obvodného oddelenia Policajného zboru XXXXX ČVS: ORP-2557/HA-PD-2011 uznesením zo dňa 10.4.2012 vzniesol obvinenie XXXXX za prečin zanedbania povinnej výživy podľa § 207 ods. 2 Trestného zákona       č. 300/2005 Z. z. v znení neskorších predpisov na tom skutkovom základe, že hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 13P/721/2006-27 zo dňa 30.1.2007, ktorý nadobudol právoplatnosť dňa 9.3.2007, bol, s účinnosťou od 1.9.2006 zaviazaný  prispievať na výživu svojej dcéry XXXXX, nar. 24.5.1993, sumou 1.500,-Sk (49,75,-€) mesačne vopred najneskôr do 10-teho dňa v mesiaci k rukám matky XXXXX, tejto povinnosti sa v Handlovej, okres Prievidza a všade tam, kde sa zdržiaval, ako aj v bydlisku oprávnených, v období od 1.6.2010 do 8.5.2011 úmyselne vyhýbal tým, že od 1.6.2010 bol vyradený pre nespoluprácu z Úradu práce, sociálnych vecí a rodiny, z dôvodu že odmietol aktivačné práce a následne bol znovu zaevidovaný až dňa 9.5.2011, od kedy nikde nepracuje a poberá iba dávky v hmotnej núdzi vo výške 62,50,-€, čím zostal dlhovať za obdobie od 1.6.2010 do 8.5.2011  oprávnenej XXXXX na nezaplatenom výživnom, s výnimkou uhradeného výživného vo výške 90,-€, sumu 457, 25-€.     
.
Dňa 14.6.2012 poverený príslušník Okresného riaditeľstva Policajného zboru Prievidza, Obvodného oddelenia Policajného zboru XXXXX, predložil tunajšej prokuratúre návrh na podanie obžaloby na obvineného.

Počas skráteného vyšetrovania bol k veci vypočutý obvinený XXXXX, poškodená XXXXX a svedkyňa XXXXX. Ďalej boli zabezpečené listinné dôkazy potrebné pre vyvodenie trestnej zodpovednosti voči obvinenému XXXXX. 

S poukazom na vykonané dokazovanie je dostatočne preukázané, že obvinený XXXXX sa dopustil skutku uvedeného vo výrokovej časti tohto uznesenia. Zároveň bolo po predložení vyšetrovacieho spisu s návrhom na konečné opatrenie zistené, že obvinený XXXXX dňa 13.6.2012 zomrel v Handlovej / úmrtný list č. 607/2012 zapísaný v knihe úmrtí Matričného úradu XXXXX zväzok 14, ročník 2012, strana 246, poradové číslo 112, vydaný Matričným úradom v Handlovej dňa 13.6.2012/ .

Podľa § 9 ods. 1 písm.  d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	
Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
  	
Vzhľadom na  vyššie  uvedené skutočnosti bolo potrebné rozhodnúť tak, ako je uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nadežda Sumilasová
prokurátorka